CELEX: 62010CJ0220
Language: fi
Date: 2011-09-08 00:00:00
Title: Unionin tuomioistuimen tuomio (kahdeksas jaosto) 8 päivänä syyskuuta 2011. # Euroopan komissio vastaan Portugalin tasavalta. # Jäsenyysvelvoitteiden noudattamatta jättäminen - Direktiivi 91/271/ETY - Saasteet ja haitat - Yhdyskuntajätevesien käsittely - 3, 5 ja 6 artikla - Haavoittumiselle alttiiden alueiden määrittämättä jättäminen - Haavoittumiselle alttiille alueille johdettujen jätevesien jättäminen vaille tehokkaampaa käsittelyä. # Asia C-220/10.

Unionin tuomioistuimen tuomio (kahdeksas jaosto) 8.9.2011 – komissio vastaan Portugali
      (asia C‑220/10)
      Jäsenyysvelvoitteiden noudattamatta jättäminen – Direktiivi 91/271/ETY – Pilaantuminen ja haitat – Yhdyskuntajätevesien käsittely – 3, 5 ja 6 artikla – Haavoittumiselle alttiiden alueiden yksilöimättä jättäminen – Päästöjen tehokkaamman käsittelyn laiminlyönti haavoittuvilla alueilla
      1.                     Ympäristö – Yhdyskuntajätevesien käsittely – Direktiivi 91/271 – Poikkeukset – Vähemmän tehokas käsittely haavoittumiselle
            vähemmän alttiilla alueilla – Edellytykset – Sellaisten tutkimusten toteuttaminen, joilla osoitetaan, ettei ympäristöhaittoja
            aiheudu – Tutkimuksiin liittyvien tarvittavien tietojen toimittaminen komissiolle (Neuvoston direktiivin 91/271 2 artikla
            sekä 6 artiklan 1 kohta ja 2 kohdan toinen luetelmakohta) (ks. 43 ja 44 kohta)
      2.                     Jäsenyysvelvoitteiden noudattamatta jättämistä koskeva kanne – Unionin tuomioistuimen arviointi siitä, onko kanne perusteltu
            – Huomioon otettava tilanne – Tilanne perustellussa lausunnossa asetetun määräajan päättyessä (SEUT 258 artikla) (ks. 45 kohta)
      3.                     Ympäristö – Yhdyskuntajätevesien käsittely – Direktiivi 91/271 – Sellaisista taajamista, joiden asukasvastineluku on yli 10
            000, peräisin olevien yhdyskuntajätevesien tehokkaampaa käsittelyä ei ole pantu täytäntöön – Osittainen keräily ja puhdistaminen
            – Jäsenyysvelvoitteiden noudattamatta jättäminen (Neuvoston direktiivin 91/271 3 artiklan 2 kohta, 4 artikla ja 5 artiklan
            2 kohta) (ks. 49, 50 ja 52 kohta)
      Aihe 
      
         
               Jäsenyysvelvoitteiden noudattamatta jättäminen – Yhdyskuntajätevesien käsittelystä 21.5.1991 annetun neuvoston direktiivin
                  91/271/ETY (EYVL L 135, s. 40) rikkominen
               
            Ratkaisu 
      
         
                  1)
               
               
                  
               
               
                  	Portugalin tasavalta ei ole noudattanut yhdyskuntajätevesien käsittelystä 21.5.1991 annetun neuvoston direktiivin 91/271/ETY
                     3, 5 ja 6 artiklan mukaisia velvoitteitaan, koska se
                  
               
            –        on luokitellut haavoittumiselle vähemmän alttiiksi alueiksi kaikki Madeiran saaren ja Porto Santon saaren rannikkovedet
      –        on käsitellyt direktiivin 91/271 4 artiklassa säädettyä käsittelyä tehottomammin yli 10 000 asukkaan taajamista, kuten Funchalista
         ja Câmara de Lobosista, peräisin olevia yhdyskuntajätevesiä, jotka on päästetty Madeiran saaren rannikkovesiin
      
      –        ei ole Tejo-joen rannalla sijaitsevan taajaman, eli Quinta do Conden, osalta varmistanut direktiivin 3 artiklan mukaisten
         yhdyskuntajätevesien viemäriverkkojen olemassaoloa, ja koska se
      
      –        ei ole Albufeiran/Armação de Peran, Bejan, Chavesin ja Viseun taajaman osalta eikä neljän sellaisen taajaman, jotka päästävät
         jätevedet Tejo-joen vasemmalle rannalle, eli Barreiro/Moitan, Corroios/Quinta da Bomban, Quinta do Conden ja Seixalin, osalta
         taannut 4 artiklassa säädettyä tehokkaampaa käsittelyä.
      
      
         
                  2)
               
               
                  
               
               
                  	Portugalin tasavalta velvoitetaan korvaamaan oikeudenkäyntikulut.